Ponedjeljak, 18.5.2020.

MATEMATIKA

Danas počinjemo s učenjem nove nastavne cjeline. Za ovaj dio gradiva trebat će vam geometrijska bilježnica, pa je pripremite. U ovoj, za ovu godinu zadnjoj nastavnoj cjelini, učit ćete o kocki, kvadru, jedinicama za mjerenje obujma, te o obujmu kocke.

Danas nećete ništa pisati, samo ćete malo ponoviti što već znate o geometrijskim tijelima i prostoru koji zauzimaju.

Zadatak 1.

**Razmisl**i koja geometrijska tijela si do sada upoznao/la (kocka, kvadar, kugla, valjak, piramida, stožac**). Razmisli** koji predmeti u tvom stanu imaju oblik navedenih geometrijskih tijela. Prisjeti se razlike između geometrijskih ***tijela*** i geometrijskih ***likova***. Likovi su kvadrat, pravokutnik, trokut, krug (oni su samo nacrtani). Nastaju ocrtavanjem neke strane geometrijskog tijela (npr. ako na podlogu prisloniš kocku i ocrtaš jednu njenu stranu dobit ćeš kvadrat; ako prisloniš kvadar dobit ćeš pravokutnik – prisjeti se mokre spužve koju je učiteljica prislanjala na ploču. Trag koji je ostao od mokre spužve bio je oblika pravokutnika itd.).

Zadatak 2.

Otvori udžbenik na str. 142., 143. Izreži mreže kocke i kvadra i pomoću njih oblikuj model kocke i kvadra.

Ako želiš, mrežu možeš prenijeti i na čvršći karton da ti modeli budu ljepši.

Neka ti napravljeni modeli budu pri ruci pri rješavanju zadaća koje će uslijediti sljedećih dana.

Zadatak 3.

Riješi kviz na poveznici.

<https://www.bookwidgets.com/play/ZVSGZJ>

Toliko za danas.

Pozdrav od učiteljice!